stanford-oval/wikipedia huggingface dataset:
אצלי הכל בסדר (שיר של ג'וזי כץ)
הערות שוליים

1 2  אצלי הכל בסדר השבוע כבר מצאתי לי חדר – מילים וביצועים | קראוס, שמוליק, 1935-2013 מלחין מבצע | מוזיקה | הספרייה הלאומית, באתר www.nli.org.il
↑  בועז כהן, נותר רק לקוות, באתר הארץ, 14 בספטמבר 2012
↑  אצלם הכל בסדר, באתר ynet, 23 באפריל 2001
↑   השיר שלנו 2 - אצלי הכל בסדר, סרטון בערוץ "oursongtv - השיר שלנו", באתר יוטיוב (אורך: 02:28)
↑   אצלי הכל בסדר - חוה אלברשטיין, סרטון בערוץ "יענקל'ה רוטבליט - הערוץ הרשמי", באתר יוטיוב (אורך: 03:57)
↑  תומר פישר, הוצאו מהקשרם – שרים רוטבליט, בבלוג של יובל אראל, מגזין מוזיקה ותרבות, 7 בפברואר 2021
אשכול רשויות גליל מערבי

| --- | --- |

 מדינה:  ישראל 
 תקופת הפעילות:  ינואר 2010 – הווה (כ־14 שנים) 
 wegalil.org
 
אשכול רשויות גליל מערבי הוא שותפות אזורית של הרשויות המקומיות בגליל המערבי שבמסגרתו מנוהלים שני ארגונים: איגוד ערים וחברה כלכלית. הפרויקטים אותם יוזם ומבצע האשכול מבוססים על יתרון לגודל, איגון משאבים, התייעלות כלכלית ושיפור השירות לתושב.
העיריות והמועצות החברות באשכול: נהריה, עכו, מזרעה, פסוטה, מעיליא, כפר ורדים, מעלות-תרשיחא, מגדל תפן, חורפיש, שלומי, מועצה אזורית מטה אשר, בית ג'ן ומועצה אזורית מעלה יוסף.
האשכול, שהוא הראשון מסוגו בישראל, הוקם על ידי שלמה בוחבוט, נמצא בפיקוח משרדי ממשלה, ועוסק בתחומי סביבה, כלכלה וחברה.
רקע להקמת אשכול הגליל המערבי

אשכול הגליל המערבי נוסד בינואר 2010, באישור משרד הפנים ומשרד האוצר, כיוזמה של הרשויות החברות בו וכפיילוט. האשכול הוא ניסוי ייחודי במדינת ישראל לטובת ייזום פרויקטים כלכליים וחברתיים בגליל המערבי ומינופו הכלכלי. האשכול הוקם כחלק מהמסגרת התפיסתית לפיתוח אזורי, הנהוגה כיום בישראל ומכונה: קפיצת מדרגה אזורית. ראש עיריית מעלות-תרשיחא ויו"ר מרכז השלטון המקומי בישראל, שלמה בוחבוט, יזם את הקמת אשכול גליל מערבי, לאחר שנוכח כי הרשויות המקומיות בפריפריה סובלות מחסרון יחסי בהכנסות עצמיות בעיקר בתחומי התעשייה, המסחר והשירותים, ולרוב אף זוכות לתשלומי ארנונה מופחתים. מצב עניינים זה, המאופיין בבסיס נמוך של גביית הכנסות עצמיות, מקשה על אספקת השירותים המוניציפליים לתושבים ברמה הנאותה. שיקול נוסף הוא התמודדותן של רשויות קו העימות בגליל המערבי בפני מצב נוסף של מלחמה בגזרה הצפונית של ישראל, לאחר שבשלהי מלחמת לבנון השנייה, ולאחריה, הם עמדו נוכח דילמות לא פשוטות שנגעו לכל תחומי החיים.
ההבנה כי התאגדות של מספר רשויות בתאגיד כלכלי אחד תוך ניצול יתרון הגודל הוא מהלך חדשני בקרב הרשויות המקומיות ואפשרויות של שיתוף הפעולה ביניהן תורם ליציבות האזור ולמיקסום תהליכים במרחב. בימים אילו משרד הפנים אימץ את הפיילוט לאחר ביצועים מרשימים והצלחה מרובה ופועל בשיתוף המכון למנהיגות וממשל להקמת ארבעה אשכולות נוספים בפריפריה במודל זה. ביוני 2013 ממשלת ישראל החליטה לאמץ את מודל האשכולות, והכניסה את התוכנית לחוק ההסדרים לשנים 2013–2014 והפכה את תוכנית האשכולות בהתאם למודל של התאגיד "אשכול גליל מערבי" לתוכנית לאומית אשר מוסדרת בחקיקה ובכך הושלם המהלך הכולל של אשכול גליל מערבי, מפיילוט אשר נבחן מספר שנים להסדרה בחקיקה של הכנסת כגורם שובר שוויון בשלטון המקומי.
פעילות האשכול

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: ההסבר מעורפל ביותר.
אשכול גליל מערבי, נועד להוות פלטפורמה בעלת יתרון גודל יחסי שתכלול התמקצעות, אשר קיים קושי להגיע אליה במסגרות המוניציפליות הרגילות, ואשר תמהיל השותפים בתאגיד יהווה מרכיב קריטי וזרז לפיתוח אזורי מושכל. אשכול גליל מערבי מזהה בישראל מרחב הכולל מספר אזורים, שביכולתם לפתח מנועי צמיחה לשם תחרות גלובלית על בסיס נכסים אזוריים וחדשנות, וזאת במטרה לחולל קפיצת מדרגה אזורית בהתאם לדירקטיבה של מכון ראות ומכון אלכא למנהיגות וממשל בג'וינט ישראל.
האשכול פועל על סמך מתווה מודל האשכולות לשיתוף פעולה אזורי ועל בסיס קריטריונים מובנים של אפקטיביות ביצועית, יעילות כלכלית, שוויוניות, דמוקרטיה מקומית וישימות ציבורית. פעילות האשכול חובקת מגוון רחב של תחומים: תיירות, תרבות, תעשייה ותעסוקה, חינוך, רווחה, קהילה ואיכות סביבה, ובתוך כך פועל לשיפור השירותים המוניציפליים הניתנים לתושבי האשכול ולעלייה משמעותית ברמת החיים במרחב האזורי.
בעלי תפקידים

יו"ר האשכול הוא רונן מרלי  ראש העיר נהרייה
מועצת האשכול מורכבת מראשי הרשויות ומנכ"לי הרשויות החברות באשכול.
מנכ"לית האשכול, משנת 2023 מירב בן שימול
לאשכול ישנם צוותי עבודה בתחומים פיתוח כלכלי, תעשייה, פיתוח אסטרטגי, חינוך, תרבות, ביטחון, תעסוקה, תיירות ותשתיות.
חזון, מטרות ותפקידי האשכול

חזון האשכול: ייזום והנעת פעילות לפיתוח אזורי, המבוססת על שיתוף פעולה על מסגרתי באופן שיביא לקפיצת מדרגה ולצמיחה אזורית, כלכלית, תרבותית וחברתית של הרשויות החברות באשכול.
תפקידי האשכול ליזום, לתכנן, לקדם ולפתח פרויקטים חברתיים וכלכליים בתחומי איכות הסביבה, חינוך ורווחה, תרבות ותיירות, תעשייה, תעסוקה וקהילה.
מטרות האשכול:
פיתוח תשתיות ליציבות ולצמיחה דמוגרפית בתחומי השיפוט של הרשויות השותפות.
פיתוח תשתיות תעשייה ותעסוקה תוך פיתוח כלכלי במרחב הגליל המערבי.
פיתוח מנהיגות חברתית-כלכלית אכפתית, יוזמת ומעורבת בהתפתחות ובצמיחה האזורית.
פיתוח סביבה איכותית – פעילות מושכלת בנושאים הקשורים לחינוך, טבע וסביבה.
קידום תהליכים חוצי רשויות לפיתוח כלכלי ולהגשמת מהלך של קפיצת מדרגה אזורית.
ראו גם

אשכול גליל מזרחי
אשכול יישובי בית הכרם
המשרד לפיתוח הנגב והגליל
משרד הפנים
ארון לואיס

| --- | --- |

 לידה:  13 באפריל 1972 (בן 52) ראטלנד, ארצות הברית 
 מוקד פעילות:  ארצות הברית 
 תקופת הפעילות:  מ-1990 
 מקום לימודים:  תיכון לונגמדו 
 סוגה:  רוק, קאנטרי 
 סוג קול:  בריטון 
 שפה מועדפת:  אנגלית 
 כלי נגינה:  גיטרה 
 חברת תקליטים:  פליפ רקורדס, R&J רקורדס 
 www.aaronlewismusic.com
 פרופיל ב-IMDb
 
ארון לואיס (אנגלית: Aaron Lewis; נולד ב-13 באפריל 1972) הוא מוזיקאי אמריקאי-יהודי, נגן גיטרה אקוסטית וחשמלית וסולן להקת האלטרנטיב מטאל - "סטיינד".
חייו

לואיס גדל בספרינגפילד, מסצ'וסטס, בן לאם יהודייה ואב קתולי. לפני הצטרפותו ללהקת "סטיינד", היה חבר בלהקה בשם - "ג'יי קאט" יחד עם טורי סאנדס, כריס בַּליני וג'ון וויסוצ'קי - חבר להקת סטיינד כיום.
שניים מהסינגלים הידועים של "סטיינד": It'a Been Awhile ו- Outside, מקורם עוד בלהקת "ג'יי קאט" אם כי המילים שונו מעט.
לואיס נשוי לונסה ואב שלוש בנות.
אנתוני דה לה טורה

| --- | --- |
אין תמונה חופשית
 לידה:  24 בנובמבר 1993 (בן 30) באולינג גרין, ארצות הברית 
 סוגה מועדפת:  רוק 
 מדינה:  ארצות הברית 
 תקופת הפעילות:  מ-2008 
 מקום לימודים:  האקדמיה הווירטואלית של אוהיו 
 בן או בת זוג:  לאנה קונדור (אוגוסט 2015–?) 
 פרופיל ב-IMDb
 
אנתוני דה לה טורה (באנגלית: Anthony De La Torre נולד ב-24 בנובמבר,  1993)  הוא שחקן, זמר, פזמונאי וגיטריסט אמריקאי, הידוע בתפקידיו כג'ק ספארו הצעיר בסרט "שודדי הקאריביים: נקמתו של סלאזר" ומתפקידו בסרט אדוני הכאוס.
ביוגרפיה

דה לה טורה נולד בבאולינג גרין, אוהיו, להורים קובנים. אמו, אסתר גרסיה, היא מורה לספרדית בתיכון באולינג גרין, ולה חברה לניקיון. הוריו התגרשו זמן קצר לאחר לידתו. יש לו אח אחד גדול, ניקולה, ואחות גדולה אחת, אנג'ליקה. דה לה טורה למד בבית הספר היסודי והחטיבת ביניים סנט אלוסיוס בבאולינג גרין, לפני שנרשם ללימודים מקוונים דרך האקדמיה הווירטואלית של אוהיו .
כנער, דה לה טורה הופיע כחקיין ג'סטין ביבר, עבורו היה מרוויח בין 300 ל-600 דולר לשעה, וכן עבד בעסקי הניקיון של אמו. בשנת 2012, הוא עבר לנאשוויל, טנסי, כדי לעבוד על פרויקט מוזיקלי עם כותב השירים והמפיק דזמונד צ'יילד.  בשנה שלאחר מכן, הוא עבר ללוס אנג'לס, קליפורניה.
קריירה

דה לה טורה החל את קריירת המשחק שלו בתפקיד קולי בסרט רוץ, דייגו רוץ! בתור ווילי הברווז השורק. הוא גם הופיע בפרסומת לקטשופ דל מונטה . היה לו תפקיד חוזר בשני פרקים של 100 דברים לעשות לפני התיכון של ניקלודיאון, כשגילם שחקן לטיני בשם אנתוני דל ריי.
דה לה טורה כיכב בתור ג'ק ספארו הצעיר בסרט הפנטזיה שובר הקופות משנת 2017 "שודדי הקאריביים: מתים מספרים אין סיפורים", בבימויו של יואכים רונינג ואספן סנדברג. הופעתו כדמות מוזגה עם הופעתו של ג'וני דפ באמצעות Computer-generated Imagery.  ביולי 2017, הוא החליף את טובי ראנד בתור הסולן של "The Fell", להקת רוק המורכבת ממייק קרומפס, רנדי קוק ובילי שיהאן.
בשנת 2018 שיחק במותחן "אדוני הכאוס" בבימויו ג'ונאס אקרלונד, לצד רורי קאלקין, אמורי כהן וג'ק קילמר. דה לה טורה הופיע בקליפ לסרט "ManUNkind" על מטאליקה.  הסרט הוקרן בבכורה בפסטיבל סאנדנס 2018 . דה לה טורה אמור לככב בתפקיד הראשי בסרט האימה בתקציב נמוך ג'וני גרוסום, בבימויו של גרג למברסון.
חיים אישיים

מאז אוגוסט 2015, דה לה טורה נמצא במערכת יחסים עם לאנה קונדור.  הם התארסו ב-28 בינואר 2022.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2017 | שודדי הקאריביים: נקמתו של סלזאר | ג'ק ספארו הצעיר |  |
| 2018 | אדוני הכאוס | יאן אקסל בלומברג |  |
| 2018 | Johnny Gruesome | ג'וני גריסום |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2008 | רוץ, דייגו, רוץ! | ווילי הברווז השורק | 2 פרקים |
| 2015–2016 | 100 דברים להספיק לפני התיכון | אנתוני דל ריי | 2 פרקים |
| 2018 | וידה | ג'קסון | פרק 4 |
| 2018 | גוליית | רוב |  |
| 2021 | דהאר מאן | סטודנט | מיני סדרה; פרק אחד |
| 2021 | בו ביץ' | מו | מיני סדרה; תפקיד חוזר; 3 פרקים |
| 2022 | סיפורי אימה אמריקאים | צ'אז | פרק אחד |
הערות שוליים

↑  Condor, Lana (24 נוב' 2019). "It's my Bday!". lanacondor. אורכב מ-המקור ב-2021-12-26. נבדק ב-27 בנובמבר 2019. {{cite web}}:  (עזרה)
↑  Feehan, Jennifer (20 במאי 2017). "Bowling Green native lands dream role in 'Pirates of the Caribbean' film". Toledo Blade. נבדק ב-27 בספטמבר 2017. {{cite web}}:  (עזרה)
↑  Quintana, Anna (24 במאי 2017). "We're Only Watching 'Pirates of the Caribbean 5' for Young Jack Sparrow Actor Anthony De La Torre!". Life & Style. {{cite web}}:  (עזרה)
1 2  Feehan, Jennifer (15 באוגוסט 2006). "Acting bug's bite gives 7th grader a fever for stage". Toledo Blade. {{cite web}}:  (עזרה)
1 2  Ragogna, Mike (11 ביוני 2017). "Young Jack Sparrow And More: Chats With Anthony De La Torre And Ray Scott, Plus A Legion Exclusive And A Paul Simon CD/DVD Review". HuffPost. נבדק ב-27 בספטמבר 2017. {{cite web}}:  (עזרה)
↑  Feehan, Jennifer (3 באוקטובר 2011). "B.G. youth induces swoons as he impersonates Bieber". Toledo Blade. נבדק ב-27 בספטמבר 2017. {{cite web}}:  (עזרה)
1 2  "De La Torre, Latin Pop From the Heartland". Music Connection. 22 בנובמבר 2013. {{cite web}}:  (עזרה)
↑  Bliss, Jessica (6 ביולי 2017). "How path to playing a young Johnny Depp started with a blind date to a Nashville prom". The Tennessean. נבדק ב-27 בספטמבר 2017. {{cite web}}:  (עזרה)
↑  Grace, Madison (28 ביוני 2016). "Exclusive interview with De La Torre". Odyssey. נבדק ב-27 בספטמבר 2017. {{cite web}}:  (עזרה)
↑  Simonot, Suzanne (12 במאי 2017). "US actor confirms his role as Young Jack Sparrow in Pirates of the Caribbean: Dead Men Tell No Tales". Gold Coast Bulletin. {{cite web}}:  (עזרה)
↑  Jones, Patricia (29 ביולי 2017). "The Fell re-release single 'Footprints' with new front man Anthony De La Torre". AXS. נבדק ב-27 בספטמבר 2017. {{cite web}}:  (עזרה)
↑  Rosenberh, Axl (17 בנובמבר 2016). "Did You Spot the Lords of Chaos Cast in Metallica's "ManUNkind" Video?". MetalSucks. נבדק ב-27 בספטמבר 2017. {{cite web}}:  (עזרה)
↑  Wells, Mitchell (27 ביולי 2016). "Lamberson Casts Anthony De La Torre And Michael DeLorenzo In JOHNNY GRUESOME". Horror Society. נבדק ב-27 בספטמבר 2017. {{cite web}}:  (עזרה)
↑  Couch, Aaron (28 ביוני 2017). "Young Jack Sparrow Actor Is Vengeful Killer in 'Johnny Gruesome' Trailer". The Hollywood Reporter. נבדק ב-27 בספטמבר 2017. {{cite web}}:  (עזרה)
↑  Jung, Helen (5 בפברואר 2019). "'To All the Boys I've Loved Before' Star Lana Condor Covers Cosmopolitan March 2019 Issue". Cosmopolitan. נבדק ב-2 במרץ 2019. {{cite web}}:  (עזרה)
↑  Bird, Hannah (2022-01-29). "To All the Boys' Lana Condor announces engagement". Digital Spy (באנגלית בריטית). נבדק ב-2022-01-31.
ארטמיה

| ארטמיה |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: סרטנאים
מחלקה:: סרטנים מסננים
סדרה:: זימרגלאים
משפחה:: ארטמיים
סוג:: ארטמיה
שם מדעי
 Artemia ‏לייך, 1819
ארטמיה (שם מדעי: Artemia) היא סוג סרטן ירוד וזעיר. מיני הארטמיה נפוצים בימות ואגמים מלוחים (ולא באוקיינוסים), וניתן למצוא ארטמיה גם בבריכות המלח בעתלית ובמפרץ אילת, אולם איסופה המסחרי מתאפשר במספר מועט של מקומות. המוכרים הם באזור סיביר, ימת המלח הגדולה שביוטה בארצות הברית ובסין. כמו כן ניתן למצוא אותם בלגונות הסולר, במדבר אטקמה בדרום אמריקה.
מאפיינים

אורכה בעת בקיעתה הוא כ-0.25 מילימטר. בדומה למינים רבים אחרים של סרטנאים, בוקעת הארטמיה עם שלוש עיניים. עין אחת פשוטה במרכז הראש משמשת את פגית הארטמיה לזיהוי מקורות אור - הפגיות נוטות להתרחק ממקורות אור חזקים ולהתקרב למקורות אור קלושים. שתי עיניים מורכבות משני צדי הראש משמשות את הארטמיה הבוגרת לראייה ולהתמצאות.
אחד ממיני הארטמיה, Artemia salina, מסוגל לחיות בתנאי מליחות שונים מאוד ממי ים ואף לשרוד בתמיסת מלח בישול כמעט רוויה ובתמיסות מלחים אחרים כגון כסף חנקתי ואשלגן על מנגנתי. ביצים מופרות של סרטן זה מסוגלות לשהות במצב תרדמה (קריפטוביוזה) בתנאי יובש קיצוניים ולאחר שיוטבלו בתמיסה מי מלח יתפתחו ויבקעו תוך כיממה. לאור זאת משתמשים בו כאורגניזם מודל בניסויים בביולוגיה התפתחותית בחלל ובניסויי רעילות. זן של Artemia salina, שטופח לאורך חיים ממושך יותר ואורך בוגר גדול יותר, משווק בארצות הברית תחת הכינוי המסחרי "קופי ים"(אנ').
ארטמיה משמשת מזון אידיאלי לדגיגים זעירים של דגי נוי מטילי ביצים.
הערות שוליים

↑  Sara Emslie. "Artemia salina". Animal Diversity Web. University of Michigan.
↑  Eleanor Boone & L. G. M. Baas-Becking (1931). "Salt effects on eggs and nauplii of Artemia salina L." (PDF). Journal of General Physiology. 14 (6): 753–763. doi:10.1085/jgp.14.6.753.
↑  http://www.jstor.org/pss/3628023
↑  D. R. Ruebhart, I. E. Cock & G. R. Shaw (באוגוסט  2008). "Brine shrimp bioassay: importance of correct taxonomic identification of Artemia (Anostraca) species". Environmental Toxicology. 23 (4): 555–560. doi:10.1002/tox.20358. PMID 18214884. {{cite journal}}:  (עזרה)
| --- | --- |
בקרת זהויות :  NKC: ph592595 
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
אראיק הארטיוניאן

אראיק ולדימירי הרוטיוניאן (בארמנית: Արայիկ Վլադիմիրի Հարությունյան; באזרית: Amcığəmən Arayik; נולד ב-14 בדצמבר 1973) הוא נשיא נגורנו קרבאך לשעבר. בעברו שימש הארטיוניאן כראש הממשלה של הרפובליקה. הוא היה ראש הממשלה האחרון במדינה לפני שבוטל התפקיד בשנת 2017.
ביוגרפיה

הארטיוניאן נולד בחאנקנדי, אז בירת המחוז אוטונומי נגורנו-קרבאך, חלק מהרפובליקה הסובייטית הסוציאליסטית האזרית, אז ברית המועצות, בשנת 1973. הוא למד באוניברסיטה הממלכתית הארמנית לכלכלה בשנת 1990 ושנתיים לאחר מכן הצטרף לשירות כוחות ההגנה של נגורנו-קרבאך והשתתף במלחמת נגורנו קרבאך הראשונה. לאחר המלחמה הוא עבר מהאוניברסיטה הממלכתית למדינת ירוואן ללמוד באוניברסיטת ארטסאק, שם למד עד 1998.
קריירה

הארטיוניאן החל את דרכו הפוליטית במשרד האוצר והכלכלה בארטסאק בשנת 1994 ושימש כעוזר השר. בשנת 1997 הוא עזב את המשרד והחל את דרכו במגזר הפרטי בארמגרובנק ועבד שם עד שנת 2004.
הארטיוניאן היה שותף להקמת מפלגת המולדת החופשית בשנת 2005 שהשתתפה בבחירות לפרלמנט בשנת 2005, וזכתה בעשרה מתוך 33 מושבים באספה הלאומית. הוא כיהן גם כיו"ר המולדת החופשית וסיעת המולדת החופשית באספה הלאומית. הארטיוניאן עמד בראש הוועדה לניהול פיננסי, תקציב וכלכלה באספה הלאומית.
בשנת 2007 הוא מונה לראש הממשלה על ידי הנשיא באקו סחקיאן. בשנת 2017, לאחר משאל חוקתי שהתקיים, מוסד ראש הממשלה במדינה בוטל, והארטיוניאן התמנה לשר המדינה.
הארטיוניאן השתתף וניצח בבחירות הכלליות בשנת 2020, ובכך הפך לנשיא הרביעי של נגורנו-קרבאך.
כבר במהלך השבוע הראשון של נשיאותו, הוא חתם על שני צווים מתוקשרים. בראשון הוא החליט לשנות את מקום מושבה של האספה הלאומית של נגורנו-קרבאך מחאנקנדי לשושה, והשני, הוא החליט לתת לכל המעוניין בהשכלה גבוהה לקבלה בחינם במימון המדינה. ב-19 בספטמבר 2020 הוא הודיע כי האספה הלאומית תועבר מהבירה חאנקנדי לשושה עד שנת 2022, לרגל 30 שנה לכיבוש שושה.
קריירה > סכסוך 2020

במהלך מלחמת נגורנו קרבאך השנייה, משרד הביטחון של אזרבייג'ן טען כי צבא אזרבייג'ן פצע קשה את הארטיוניאן, שביקר בחזית באותו בוקר. טענות אלה נדחו הן על ידי הארטיוניאן ועל ידי ממשלתו. ב-23 באוקטובר פרסם הרוטיוניאן מכתב גלוי לנשיא רוסיה ולדימיר פוטין שכתב בעצמו, וקרא לתמיכה רוסית בנגורנו-קרבאך, תוך שהוא מציין את קשריה ההיסטוריים של רוסיה לאזור ואת הדמויות הרבות והסובייטיות הבולטות מקרבאך. ב-27 באוקטובר הוא פיטר את ג'לאל הרוטיוניאן מתפקיד שר הביטחון לאחר שנפצע בלחימה. ב-9 בנובמבר הוא נתן את הסכמתו לחתום על הסכם הפסקת האש של נגורנו קרבאך.
הערות שוליים

↑  Helix Consulting LLC, Arayik Harutyunyan - Former Prime Ministers - Government - Government of Artsakh Republic, gov.nkr.am (באנגלית)
↑  Araik V. Harutyunyan, www.nankr.am
↑  Official website of the President of the Nagorno Karabagh Republic, www.president.nkr.am
↑  LIVE. Արայիկ Հարությունյանի երդմնակալության արարողությունը Շուշիում, נבדק ב-2021-05-02
↑  Official website of the President of the Nagorno Karabagh Republic, president.nkr.am
↑  APA.az, Presidential aide: “As a result of our army’s accurate strike, Araik Arutunyan was severely wounded”, apa.az, ‏4 באוקטובר 2020 (באזרית)
↑  Arayik Harutyunyan issues open letter to Vladimir Putin, artsakhpress.am
↑  Artsakh President: Defense minister Jalal Harutyunyan is relieved of post, he is wounded, news.am (באנגלית)
אראטה

אראטה (בלטינית errata, צורת הרבים של אראטום - erratum - שגיאה) הוא דף תיקוני טעויות המצורף לעיתים לספר, כדי להסב את תשומת לב הקורא לטעויות שנפלו בו והתגלו רק לאחר הדפסתו. על-אף כל תהליכי הביקורת שעובר ספר עד להוצאתו לאור, קשה להגיע למצב של אפס ליקויים. הודעה על תיקון טעות נהוגה גם (למעשה בעיקר) בכתבי עת, והיא מתפרסמת בגיליון מאוחר יותר מזה שבו קרתה הטעות.
תיקוני טעויות

דף תיקוני הטעויות מתייחס לעיתים גם לטעויות דפוס שגרתיות, שהקורא יכול להתגבר עליהן, אך חשובה יותר התמודדותו עם טעויות מהותיות. תיקוני הטעויות מופיעים לפי סדר העמודים, ולכל טעות יש התייחסות בצורה הבאה:
במקרה של טעויות רבות ניתן לסדרן בטבלה.
בעייתית ביותר היא טעות הפוגעת באדם או בגוף כלשהו, והנפגע דורש תיקון מיידי של הטעות. לעניין זה, גם אמת שלא ניתן להוכיחה כמוה כטעות. לתיקון מיידי כזה נדרש לעיתים פרסום מודעה בעיתונות.
צירופו של דף אראטה לספר איננו מעשה נפוץ. גם כאשר מצורף דף כזה, אין הוא נותן מענה למי שרכשו את הספר קודם להדפסתו של דף האראטה. פתרון מודרני, נוח יותר, הוא פרסום דף האראטה באינטרנט, באתר של המו"ל או של המחבר.
טעות שלתיקונה נודעת חשיבות מיוחדת היא טעות שנפלה בספר החוקים, משום שאנשים עלולים לפעול לפי הנוסח השגוי של החוק. בישראל נקבעו שני מנגנונים לטיפול בטעויות כאלה:
תיקון טעות טכנית בנוסח החוק שנתקבל בכנסת, כגון טעות לשונית, פליטת קולמוס, טעות דפוס וכו', מחייב החלטה של הכנסת, אך ללא צורך בתהליך המלא של החקיקה. תיקון הטעות מתפרסם אף הוא בספר החוקים.
אם טעות הדפוס קרתה בפרסום ברשומות לעומת הנוסח שנתקבל בכנסת, די בהוראה של שר המשפטים לפרסום תיקון הטעות ברשומות (אך גם במקרה זה חולפים לעיתים חודשים אחדים עד לתיקון הטעות).
מהדורה חדשה

תיקון יסודי יותר של הטעויות מתאפשר בעת הוצאת מהדורה חדשה לספר, אך לעיתים חולפות שנים אחדות עד למועד זה. דוגמה לכך היא הספר "כל מקום ואתר", שבהוצאת משרד הביטחון – ההוצאה לאור והוצאת כרטא, שלהלן מוצג קטע קטן מתוכו, בשתי מהדורות, העוסק בשאלה מיהו "סטון" שעל שמו קרויה קריית טלז-סטון:
על הטעויות

במשך כאלפיים שנה נחשב ספרו של אוקלידס "יסודות" לפאר היצירה המתמטית ולכליל השלמות, ואף עתה אין איש ממעיט בערכו, אך כעת ידוע שבספר נפלו לא מעט טעויות מתמטיות ולוגיות, מהן טעויות מהותיות. טעויות בתוכן הספר, לעיתים טעויות מביכות, אורבות לכל מחבר, ובדרך כלל אין צורך באלפיים שנה כדי לגלותן. למרות הבדיקות היסודיות שהמחבר מצווה לעשות במהלך הכתיבה, ולמרות בדיקות נוספות שנעשות על ידי עמיתים הקוראים את הספר ועל ידי עורך הספר, בכל זאת עלולות טעויות למצוא את דרכן לספר המודפס. תום שגב מעיד על יחסו לטעויות שהתגלו בספרו "המיליון השביעי: הישראלים והשואה": "כל שגיאה שאני מוצא עולה לי בשנת חיים, והיו שש או שבע כאלה".
טעויות בתוכן הספר הן מסוגים אחדים:
טעות דפוס
טעות העתקה: טעות הנוצרת בעת העתקת הטקסט מכתב יד לדפוס.
פליטת קולמוס
טעות בפרטים
טעות אנליטית
טעות בשיקול הדעת
לאיתור הטעויות משמשים המשך פעילותו וחקירתו של המחבר ותגובות של הקוראים. את ההקדמה למהדורה השנייה של ספרו "Seminumerical Algorithms" מסיים דונלד קנות' במילים: "אני משער שמספר טעויות עדיין קיימות, או התגנבו פנימה, ואני מעוניין לתקן אותן; לפיכך אשלם בשמחה פרס של 2.00$ למוצא הראשון של כל שגיאה טכנית, טיפוגרפית, או היסטורית" (הפרס הנוכחי הוא בסך של 2.56$‏).
הערות שוליים

↑  דוגמה: Errata for Theory and Applications of Stochastic Processes
↑  "ידיעות אחרונות", 11.12.91
↑  Books in Print by Donald E. Knuth
| --- | --- |
בקרת זהויות :  NKC: ph222822 
תיקון טעות בספר החוקים
מהדורה שביעית, 1980
מהדורה שמינית, 1985
הודעת תיקון טעות במקור ראשון, 5.1.2007
אנתוני גיל

| --- | --- |

גיל, 2022
 לידה:  17 באוקטובר 1992 (בן 31) שארלוטסוויל, וירג'יניה, ארצות הברית
 עמדה:  פאוור פורוורד
 גובה:  2.03 מטרים
 מספר:  16
 מכללה:  אוניברסיטת קרוליינה הדרומית אוניברסיטת וירג'יניה
 דראפט:  לא נבחר, 2016
 קבוצות כשחקן
 2016–2017 2017–2020 2020–:  ישילגירסון חימקי מוסקבה וושינגטון ויזארדס
אנתוני רמירל גיל (באנגלית: Anthony Remeral Gill; נולד ב-17 באוקטובר 1992) הוא כדורסלן אמריקאי, המשחק בעמדת הפאוור פורוורד בקבוצת וושינגטון וויזארדס מליגת הNBA.
קריירת מכללות

גיל נולד בשארלוטסוויל, וירג'יניה, וגדל בשארלוט שבקרוליינה הצפונית. בשנת 2011 החל ללמוד באוניברסיטת קרוליינה הדרומית, ובעונתו היחידה בקבוצת הכדורסל שלה קלע 7.6 נקודות בממוצע למשחק.
בשנת 2012 עבר ללמוד באוניברסיטת וירג'יניה, אולם בשל מעברו בין אוניברסיטאות שונות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל. בעונת 2015/2016 הוביל את קבוצת האוניברסיטה, לצד מלקולם ברוגדון, לשלב רבע גמר טורניר אליפות המכללות (NCAA Elite Eight) – לראשונה מזה 21 שנים. לאחר שהצטיין עם 23 נקודות במשחק שמינית הגמר, נעצר על 10 נקודות בלבד ברבע הגמר, בו הפסידה וירג'יניה לאוניברסיטת סירקיוז. במהלך אותה עונה רשם גיל ממוצעים של 13.8 נקודות ו-6.1 ריבאונדים למשחק, ובסיומה נבחר לחמישיית העונה של מחוז החוף האטלנטי (ACC) בפעם השנייה ברציפות.
קריירה מקצועית > ישילגירסון

לאחר שלא נבחר על ידי אף קבוצה בדראפט ה-NBA‏ 2016, חתם גיל על חוזה בקבוצת ישילגירסון מליגת העל הטורקית. בעונתו היחידה בקבוצה קלע 14.4 נקודות ואסף 6.9 ריבאונדים בממוצע למשחק.
קריירה מקצועית > חימקי מוסקבה

ביוני 2017 הצטרף לחימקי מוסקבה הרוסית, אשר השתתפה בליגת VTB וביורוליג. לאורך שלוש עונותיו בחימקי רשם ממוצעים כוללים של 10.4 נקודות ו-4.6 ריבאונדים בליגת VTB, ו-10.5 נקודות ו-4.3 ריבאונדים למשחק ביורוליג.
קריירה מקצועית > וושינגטון ויזארדס

לקראת עונת 2020/2021 עזב את מוסקבה, וחתם על חוזה בוושינגטון ויזארדס מליגת ה-NBA.
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | חימקי מוסקבה | 32 | 31 | 25.9 | 0.635 | 0.478 | 0.743 | 4.5 | 1.0 | 0.5 | 0.6 | 11.8 |
| 2018/2019 | חימקי מוסקבה | 13 | 11 | 26.7 | 0.708 | 0.222 | 0.767 | 3.5 | 1.6 | 0.8 | 0.6 | 11.5 |
| 2019/2020 | חימקי מוסקבה | 25 | 11 | 18.9 | 0.643 | 0.440 | 0.850 | 4.5 | 1.2 | 0.3 | 0.4 | 8.3 |
| קריירה | קריירה | 70 | 53 | 23.5 | 0.654 | 0.406 | 0.772 | 4.3 | 1.2 | 0.5 | 0.5 | 10.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים לשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון ויזארדס | 26 | 4 | 8.4 | 0.500 | 0.292 | 0.813 | 2.0 | 0.4 | 0.4 | 0.2 | 3.1 |
| 2021/2022 | וושינגטון ויזארדס | 44 | 0 | 10.5 | 0.569 | 0.538 | 0.808 | 1.9 | 0.6 | 0.1 | 0.3 | 4.1 |
| 2022/2023 | וושינגטון ויזארדס | 59 | 8 | 10.6 | 0.538 | 0.138 | 0.731 | 1.7 | 0.6 | 0.1 | 0.2 | 3.3 |
| קריירה | קריירה | 129 | 12 | 10.1 | 0.542 | 0.316 | 0.770 | 1.8 | 0.6 | 0.2 | 0.2 | 3.5 |
הערות שוליים

1 2  הסטטיסטיקות של גיל בליגת המכללות, באתר sports-reference.com
↑  סיכום המשחק בין וירג'יניה לאיווה סטייט, באתר ESPN,‏ 26 במרץ 2016
↑  סיכום המשחק בין וירג'יניה לסירקיוז, באתר ESPN,‏ 28 במרץ 2016
1 2  סטטיסטיקות הקריירה של גיל, באתר היורוליג
↑  גיל חותם על חוזה בוושינגטון, באתר הקבוצה, 1 בדצמבר 2020
ארז דבורה

| --- | --- |
אין תמונה חופשית
 לידה:  1971 (בן 53 בערך) 
 מדינה:  ישראל 
 השכלה:  אוניברסיטת תל אביב 
 מעסיק:  מנשר לאמנות, קרן יהושע רבינוביץ לאמנויות תל אביב, בית הספר סם שפיגל לקולנוע ולטלוויזיה, אוניברסיטת תל אביב, האוניברסיטה הפתוחה, סמינר הקיבוצים 
 
ארז דבורה הוא מרצה לקולנוע ותקשורת ומבקר קולנוע ישראלי, מבקר הקולנוע של ynet משנת 2007.